പൂക്കോട് വെറ്ററിനറി സര്വകലാശാല മൂന്നാമത് ബിരുദദാന സമ്മേളനം നാളെ കല്പ്പറ്റ: കേരള വെറ്ററിനറി ആന്ഡ് അനിമല് സയന്സസ് സര്വകലാശാലയുടെ മൂന്നാമത് ബിരുദദാന സമ്മേളനം നാളെ രാവിലെ 11.30 ന്് നടക്കും. പൂക്കോട് സര്വകലാശാല ആസ്ഥാനത്ത് നടക്കുന്ന ചടങ്ങില് കേരള ഗവര്ണറും സര്വകലാശാല ചാന്സലറുമായ ആരിഫ് മുഹമദ് ഖാന് ബിരുദദാനം നടത്തും. സര്വകലാശാല പ്രോചാന്സലറും മൃഗസംരക്ഷണ, ക്ഷീരവികസന വകുപ്പ് മന്ത്രി ജെ. ചിഞ്ചുറാണി മുഖ്യാതിഥിയായിരിക്കും. ഓണ്ലൈനായും ഓഫ് ലൈനായും നടക്കുന്ന സമ്മേളനത്തില് സര്വകലാശാലയില് നിന്ന് വിജയകരമായി ഡിപ്ലോമ, ബിരുദ ബിരുദാനന്തര, പിഎച്ച്ഡി കോഴ്സുകള് പൂര്ത്തികരിച്ച വിദ്യാര്ഥികളുടെ ബിരുദദാനം നടക്കും. സര്വകലാശാലയിലെ വിവിധ കോഴ്സുകളിലായി ഉന്നത വിജയം കാഴ്ചവെച്ച 27 വിദ്യാര്ഥികള്ക്ക് സ്വര്ണ മെഡലുകളും എന്ഡോവ്മെന്റുകളും ചടങ്ങില് വിതരണം ചെയ്യും. സര്വ്വകലാശാല വൈസ് ചാന്സലര് ഡോ. എം.ആര്. ശശീന്ദ്രനാഥ്, സര്വകലാശാല ഭരണസമിതി അംഗങ്ങള്, മറ്റു ഉദ്യോഗസ്ഥരും ചടങ്ങില് സന്നിഹിതരായിരിക്കും. കോവിഡ് പ്രോട്ടോകോള് പാലിച്ച് സംഘടിപ്പിക്കുന്ന ചടങ്ങില് 42 ബിരുദദാരികള് നേരിട്ടും 600 ഓളം വിദ്യാര്ഥികള് ഓണ്ലൈന് ആയും പങ്കെടുക്കും. ചടങ്ങുകള് സര്വകലാശാല ഫേസ്ബുക്ക് ചാനലിലും യൂട്യൂബിലും തല്സമയസംപ്രേഷണം ചെയ്യും.